Správa zo zahraničnej pracovnej cesty

1.  Účastníci ZPC:

Titul, meno a priezvisko:   	Mgr. Roderik Klinda
Pracovisko:                           S ŠFEÚ, MŠVVaŠ SR, Stromová 1, 813 30 Bratislava
Pracovné zaradenie:		generálny štátny radca
Funkcia:			generálny riaditeľ sekcie
Znalosť jazykov:		AJ

Titul, meno a priezvisko:   	Ing. Ján Bruncko
Pracovisko:                         	O MaTP SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca
Funkcia:			riaditeľ 
Znalosť jazykov:                	AJ

Titul, meno a priezvisko:   	Ing. Eva Kojdiakova
Pracovisko:                         	O IaKP SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca
Funkcia:			riaditeľ
Znalosť jazykov:                	

Titul, meno a priezvisko:   	Ing.  Miroslav Hrudkay
Pracovisko:                         	O MaTP SŠFEÚ, MŠVVaŠ SR, Stromová 1, 813 30 Bratislava
Pracovné zaradenie:         	hlavný štátny radca
Funkcia:			referent
Znalosť jazykov:                	AJ

2.  Zahraničná pracovná cesta:

Štát:                                   	Česká republika
Mesto:                                 	Brno 
Vykonaná v dňoch:             	26.3.2012
Prijímajúca organizácia:    	Masarykova univerzita
Účel cesty:                             	rokovanie so zástupcami MU 
Spôsob financovania: 	Vreckové, stravné, cestovné hradilo MŠVVaŠ SR. 

3.  Rámcový program pobytu:
	
26.3.2012	10:00 – 12:30 rokovanie so zástupcami MU	

Účastníci rokovania
MU		 	Ladislav Janíček, prorektor pre ekonomiku
			Martin Bareš, prorektor pre rozvoj
			Ján Vitula, kvestor
			Ondřej Hradil, zástupca riaditeľa projektu CEITEC

SK delegácia 		Roderik Klinda
			Ján Bruncko
			Eva Kojdiaková
			Miroslav Hrudkay
			Ivan Ostrovský, prorektor pre rozvoj UK BA
			Ján Malík – vedúci úradu SAV
			Rozália Boušková – finančný odbor SAV

4.  Stručný priebeh rokovaní, resp.  študijného pobytu:

Predmetné rokovanie sa uskutočnilo na základe iniciatívy UK Bratislava a SAV, ku ktorému boli prizvaní aj a zamestnanci MŠVVaŠ. Cieľom rokovania bolo oboznámenie sa s realizáciou veľkého projektu (v zmysle čl. 39 všeobecného nariadenia) spolufinancovaného z ERDF, ktorého realizáciu vykonáva Masarykova univerzita.

Prorektor pre ekonomiku privítal všetkých zúčastnených a v krátkosti predstavil výskumné projekty MU a následne prenechal slovo zástupcom SK. Prorektor pre rozvoj UK Bratislava sa zameral na oblasť prípravy nového programového obdobia, aké sú skúsenosti s implementáciou projektu CEITEC zo strany MU Brno a ako hodnotia spoluprácu s riadiacim orgánom (Ministerstvo školstva, mládeže a telovýchovy ČR). Zástupcovia MŠVVaŠ SR informovali o oznámení na predkladanie projektových návrhov na vybudovanie univerzitných vedeckých parkov a výskumných centier vrátane a procese hodnotenia projektových návrhov. 
Po úvodnej časti pracovného rokovania následne zástupcovia MU Brno informovali o skúsenostiach nielen samotnej implementácie projektu CEITEC, ale aj o prípravných činnostiach smerujúcich k vytvoreniu projektu CEITEC. Upozornili, že je potrebné mať jasnú víziu, čo chce prijímateľ dosiahnuť, kto bude tvoriť projektový tím, s kým sa bude spolupracovať (vrátane zahraničných partnerov). V rámci predkladania veľkých projektov boli určité trecie plochy, nakoľko Praha nemala žiadnu výnimku na predkladanie veľkých projektov v rámci operačného programu zameraného na podporu výskumu a vývoja. Zároveň dôležitou oblasťou boli aj samotné varianty fungovania projektu - ako konzorcium, akciová spoločnosť, vedecko-výskumná spoločnosť alebo nositeľom projektu bude už existujúci subjekt. V konečnom rozhodnutí bol určený ako nositeľ projektu MU Brno (s tým, že sú začlenený do projektu aj ďalší partneri). Ohľadom spolupráce s riadiacim orgánom zástupcovia MU Brno negatívne vnímali veľmi časté zmeny projektových manažérov na úrovni RO a formalizmus (najmä v prípade posudzovania zmeny v projekte).
Z hľadiska hodnotenia samotného projektu bolo pozitívne vnímané medzinárodné vedecké hodnotenie projektov, kde sa potlačil „regionalizmus“ a prinieslo to reálnosť do finančnej stránky projektu, ale aj smerovanie výskumnej činnosti. Prorektor pre ekonomiku ďalej zdôraznil samotnú udržateľnosť projektu - hľadanie finančných prostriedkov z medzinárodných zdrojov, národných zdrojov (vrátane prísľubu vlády ČR o financovaní takýchto veľkých projektov) a súkromných zdrojov, na MU Brno bol vypracovaný systém udržateľnosti do roku 2023. Ďalšou oblasťou bolo riešenie problémov s kompetenciami administrácie na úrovni rektorátu a na úrovni jednotlivých fakúlt (deľba finančných prostriedkov pre jednotlivé fakulty, problematika prideľovania samotných vedeckých výstupov - na fakultu alebo centru). Na záver pracovného stretnutia bol otvorený v krátkosti problém týkajúci sa oblasti verejného obstarávania vo výskume a vývoji.

5.  Odporúčané závery:

Výmena skúseností s implementáciou obdobných operačných programov na úrovni riadiacich orgánov a samotných prijímateľov medzi jednotlivými členskými štátmi je vnímaná veľmi pozitívne a do budúcna môže významným spôsobom prispieť k lepšiemu nastaveniu samotných projektov ako aj potrieb operačného programu zameraného na oblasť výskumu a vývoja. Navrhujeme aj naďalej pokračovať vo výmene vzájomných skúseností s implementáciou projektov spolufinancovaných zo štrukturálnych fondov s dôrazom v oblasti výskumu a vývoja.

6.   Prehľad prinesenej dokumentácie a miesto jej uloženia
-
7.   Osobitne vyhodnotený očakávaný prínos ZPC
Rokovanie delegácie SK s predstaviteľmi MU Brno prinieslo dôležitý pohľad na vytvorenie a fungovanie veľkého výskumného centra, ktoré je súčasťou štruktúry univerzity. Zároveň z pohľadu RO pre OPVaV je potrebné pozitívne vnímať medzinárodné vedecké hodnotenie. Je potrebné brať do úvahy, že  fungovanie centier môže so sebou prinášať zvýšenie finančných požiadaviek, ktoré budú musieť byť kryté  zo strany štátu. Taktiež je potrebné klásť dôraz predovšetkým na ekonomickú udržateľnosť projektov a v neposlednom rade hľadať východiská pre zjednodušovanie administrácie bez toho, aby to ohrozilo riadiace a kontrolné mechanizmu RO pre OPVaV.

8.    Spôsob zverejnenia výsledkov ZPC, prenos získaných informácií

Z relevantnými výsledkami ZPC boli oboznámení zodpovední zamestnanci MŠVVaŠ SR 

Súhlasíme so zverejnením správy na internete.

Správu vypracoval: 
Ing. Ján Bruncko
Ing. Miroslav Hrudkay

Dátum: 5. 4. 2012

Správu schválil:  
Mgr. Roderik Klinda, GR SŠFEÚ